**Eclipsa din oase**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Fără centru de greutate\*

aud glasul străzii

privirea mâlește dorinţe

aerul fierbe

voluptăţi deocheate deșiră urzeala

atât de firavă

viața respiră astmatic

iz de baltă stătută desfrâul ridică din aşternuturi

bezna hulpavă pândeşte din colţuri

ascute satârele

talpa neagră deznoadă seisme

în digul destinului

păcatul ne fisurează

epiderma ursitei

periferia pulsației e un loc al pierzaniei

sunet de-arginţi

când păşeşti asfaltul tuşeşte

vânzarea duhneşte din orice grimasă sub masca de ceară

găuri negre sub sărutul sulfuric

pecinginea se vede-n oglindă praf de stele

pe linia de centură

obrazul lumii se cangrenează

aud anatema din gânduri

nimeni nu şovăie pretutindeni bezna înfige ventuze

infernul se spală de ochi

piatra ridică

în cețuri

crucea închircește dureri mute

din stigmate anonim și trist

picură lumină

picură